Και τώρα σε μια απίστευτη φάρσα
στην οποία πολλοί έπεσαν θύματα.
Κάποιος που προσποιήθηκε αστυνομικό κατάφερε και έπεισε
αρκετούς διευθυντές φαστ φουντ να κακοποιήσουν υπαλλήλους σεξουαλικά.
Αν δεν επέτρεπα την έρευνα,
θα είχα συλληφθεί ή θα έχανα τη δουλειά μου.
Δύο αστυνομικοί μού είπαν
ότι υπάρχει βίντεο με όσα έγιναν εδώ.
Τριάντα χρόνια σ' αυτή τη δουλειά δεν έχω ξαναδεί κάτι τέτοιο.
Ποιος είναι;
Ο καλών διέπραξε το τέλειο έγκλημα,
επειδή είναι εντελώς ανώνυμος.
Σεξουαλικός παραβάτης ελεύθερος
και το τηλέφωνο χτυπάει κάθε μέρα.
ΜΗ ΣΗΚΏΝΕΤΕ ΤΟ ΤΗΛΈΦΩΝΟ
Ο διευθυντής ήρθε και μου είπε
ότι με ήθελε στο γραφείο.
Δεν πιστεύω ότι συνέβη.
Μου είπε να κλείσω την πόρτα.
Το γραφείο ήταν μικροσκοπικό και τρομακτικό.
Δεν είχα ιδέα τι συνέβαινε, αλλά ήξερα ότι κάτι δεν πάει καλά.
Ένιωσα ανίσχυρη.
ΣΤΕΪΤΣΜΠΟΡΟ - ΤΖΟΡΤΖΙΑ
Μεγάλωσα στη Νότια Τζόρτζια. Μετακομίζαμε συνέχεια.
Μείναμε σε πολλές…
ΝΤΕΜΠΟΡΑ
Σε μικρές αγροτικές περιοχές.
Η Ντέμπορα είναι δίδυμη αδερφή μου.
Πήγαμε στο κολέγιο της Νότιας Τζόρτζια.
ΝΤΑΝΙΕΛ - ΑΔΕΡΦΟΣ
Μέναμε σε προκατασκευασμένο σπίτι,
κάνοντας πολλά για τα προς το ζην.
Κυριολεκτικά, πηγαίναμε μήνα με τον μήνα, ήμασταν ζορισμένοι οικονομικά.
Όμως, στηριζόμασταν ο ένας στον άλλον.
Ήθελα να είμαι ανεξάρτητη, να έχω τα δικά μου χρήματα.
Έτσι έπιασα δουλειά στο Taco Bell.
Ήμουν 19 ετών όταν ξεκίνησα.
Ήταν τρεις το πρωί.
Η Ντέμπορα είχε γυρίσει στο σπίτι από τη δουλειά.
Άρχισε να μου λέει
για κάτι περίεργο που συνέβη στη δουλειά της.
Ήταν ένα βράδυ Δευτέρας του Νοέμβρη. Δούλευα διπλή βάρδια.
Ο διευθυντής είπε ότι πήρε τηλέφωνο ένας ντετέκτιβ.
Ο αστυνομικός είπε ότι κλάπηκε μια τσάντα στην υποδοχή του μαγαζιού.
Εγώ ταίριαζα στην περιγραφή του ατόμου που την πήρε.
Εγώ αιφνιδιάστηκα,
επειδή ήταν κάτι που δεν θα έκανα.
Ο αστυνομικός μού έδωσε δύο επιλογές.
Ή θα έστελνε κάποιον από το τμήμα να έρθει
και να με ψάξει
ή θα επέτρεπα τον διευθυντή μου
να με ψάξει αυτός.
Δεν ήξερα τι περιλαμβάνει η σωματική έρευνα.
Ήμουν πολύ ευάλωτη.
Υπάκουα στους κανόνες.
Δεν ήταν λογικό αυτό.
Ήταν…
Μπερδεύτηκα που αναγκάστηκε να βγάλει τα ρούχα της.
ΔΙΕΥΘΥΝΤΗΣ
Ό,τι ρούχο έβγαζα έπρεπε να το δώσω σε αυτόν.
Διάβαζε την ετικέτα στον άντρα στο τηλέφωνο
και το έβαζε σε ντουλαπάκι με κλειδαριά.
Ο αστυνομικός ακουγόταν ήρεμος, σαν να ήξερε τι έκανε.
Ήθελε να κάνω ασκήσεις για να ιδρώσω.
Αν έτριβες το δέρμα μου, είπε,
θα υπήρχε πράσινο υπόλειμμα.
Ο αστυνομικός είπε ότι αν είχα χρήματα κρυμμένα στο σώμα μου,
θα ήταν ορατά.
Έτριψε όλο μου το σώμα
για να βεβαιωθεί ότι δεν υπήρχε πράσινο υπόλειμμα.
Έλεγξε τα πάντα.
Το στόμα, τα αυτιά, τα γεννητικά μου όργανα.
Αναγκάστηκα να σκύψω, ν' ανοίξω τα πόδια, ν' αγγίξω τα δάχτυλα των ποδιών μου.
Δεν υπήρχε σημείο που να μην το άγγιξε.
Έγινε τρομακτικό, σε σημείο που έλεγα συνέχεια "όχι".
Ένιωθα ότι βιάζεται το σώμα μου.
Έλεγε συνέχεια ότι ήταν φοβισμένη.
Αν δεν έκανε αυτό ή εκείνο,
θα τη συλλάμβαναν.
Ποια είμαι εγώ που θα αμφισβητήσω πώς γίνεται αυτό;
Δεν είναι κάτι που είχα την εξουσία να το κάνω.
Στο τέλος, ο διευθυντής αγρίεψε,
του είπε "Άντε και γαμήσου",
και έκλεισε το τηλέφωνο.
Μου πέταξε τα ρούχα και βγήκε έξω.
Το τηλεφώνημα κράτησε ώρες, μου φάνηκε αιώνας.
Ακόμα κι όταν βγήκα από εκεί, θυμάμαι ότι ένιωσα
πως δεν συνέβη.
Μια-δυο μέρες αργότερα, συνειδητοποίησα
ότι δεν υπήρξε κανείς που να με κατηγόρησε για κλοπή
και δεν ήταν πραγματικός αστυνομικός.
Τη ρωτούσα και δεν ήθελε να το συζητήσει.
Άλλαζε κουβέντα.
Ήταν πολύ ταπεινωτικό.
Δεν ήθελα να έχει συμβεί στην πραγματικότητα.
Αν το πεις, γίνεται πραγματικό.
Παραιτήθηκα από τη δουλειά κι έφυγα από το κολέγιο.
Έχασα την υποτροφία.
Δεν μπορούσα ν' αντέξω.
Τα παράτησα για λίγα χρόνια.
Η Ντέμπορα είχε μια αθωότητα κι ένα φωτεινό πνεύμα.
Τα είχε πάντα.
Όταν συνέβη αυτό,
βυθίστηκε στα σκοτάδια.
Ακόμα και τώρα νιώθω…
Με συγχωρείς.
Νιώθω ενοχές που δεν έκανα κάτι παραπάνω.
Αυτός που τηλεφώνησε δεν αντιλαμβάνεται τις συνέπειες
ή τι νιώθουν οι άνθρωποι
σε τέτοια κατάσταση.
Είναι ένας άρρωστος σεξουαλικός παραβάτης.
Έπρεπε να τον σταματήσουν.
ΜΑΟΥΝΤ ΟΥΑΣΙΝΓΚΤΟΝ - ΚΕΝΤΑΚΙ
Όταν κατάλαβα ότι υπάρχουν κι άλλα θύματα,
ένιωσα πως ήταν καθήκον μου να το σταματήσω αυτό.
Δούλεψα ακούραστα και ασταμάτητα για να το πετύχω.
Αυτό το πράγμα συνέβαινε επί δέκα χρόνια σε όλη τη χώρα.
Τρελαινόμουν, πραγματικά δεν μπορούσα να πιστέψω…
ΜΠ. ΣΤΑΜΠ - ΠΡ. ΝΤΕΤΕΚΤΙΒ
…ότι, ενώ η υπόθεση προχωρούσε προς τη λύση της,
είχαμε φτάσει στις 73 υποθέσεις σε 32 πολιτείες
και το τηλέφωνο συνέχιζε να χτυπά.
Όλα τα τηλεφωνήματα εντοπίζονταν στο Πάναμα Σίτι κάθε φορά.
ΠΑΝΑΜΑ ΣΙΤΙ
Ούτε μία φορά στο Τέξας ή την Καλιφόρνια.
Καμία υπόθεση δεν διαλευκάνθηκε.
Σε Burger King στη Βόρεια Ντακότα,
ένας διευθυντής έκανε σωματική έρευνα σε 17χρονη εργαζόμενη.
Το 2002, στο Taco Bell, έγινε σωματική έρευνα σε μια νεαρή
από τον διευθυντή της για κλεμμένα αντικείμενα.
Η υπόθεση με ξεπερνούσε.
Όμως, δύο πράγματα δεν μπορώ ν' ακούω.
Μη μου πεις τις λέξεις "όχι" και "δεν μπορώ".
Ο καιρός περνούσε, κάναμε τηλεφωνήματα,
συνεχίζαμε τις ερωτήσεις.
Έτσι φτάσαμε λίγο πιο μακριά.
Αφού μίλησα με τον Βικ, ήξερα ότι ίσως είχαμε έναν ύποπτο.
Ίσως μου έδινε τη μικρή πληροφορία που χρειαζόμουν.
Τέσσερις μήνες έκανα τηλεφωνήματα.
ΒΙΚΤΟΡ ΦΛΑΕΡΤΙ
Τέσσερις μήνες ανιαρών βίντεο.
Επιτέλους, είχαμε εικόνα.
Το άτομο φαινόταν από ψηλά στο βίντεο.
Αγόραζε την τηλεκάρτα.
Η εικόνα μάς έδειξε τα χαρακτηριστικά του.
Χρώμα μαλλιών, ύψος, σωματοδομή.
Είχε ένα σιρίτι στο παντελόνι του.
Αστυνομικό σιρίτι.
Είναι αστυνομικός.
Καιρός να αφήσουμε τα τηλέφωνα και να πάρουμε τους δρόμους.
Πήγαμε στο Πάναμα Σίτι.
ΠΑΝΑΜΑ ΣΙΤΙ - ΦΛΟΡΙΝΤΑ
Πέταξα μέχρι το Πάναμα Σίτι. Δεν συμπαθώ πολύ τον ήλιο και τη ζέστη.
Αυτή η πόλη είναι προορισμός διακοπών. Είναι το τέλειο μέρος στην περιοχή
να κάνεις τις κλήσεις
επειδή οι περισσότεροι είναι περαστικοί.
Έρχονται για λίγες μέρες, μία βδομάδα. Κανείς δεν σε γνωρίζει εδώ.
Ψάχνουμε ένα φάντασμα. Ποιο είναι το άτομο στο βίντεο;
Θα είναι οπουδήποτε.
Εξέτασα τις τέσσερις κλήσεις στο Wendy's.
Έγιναν την ίδια νύχτα,
πιθανόν μεταξύ 7:30 μ.μ και 11:30 μ.μ.
Μέσα σε αυτές τις ώρες.
Οι δύο κλήσεις στη Μασαχουσέτη
έγιναν από αυτό το πρατήριο.
Είχαν διάρκεια 90 λεπτά κι ήταν η μια πίσω από την άλλη.
Άρα ήταν στο πρατήριο καυσίμων περίπου τρεις ώρες.
Απίστευτο που το καρτοτηλέφωνο ήταν κοντά στην πόρτα.
Περίμενα ότι θα ήταν κάπου πιο ιδιωτικά,
μακριά από την κίνηση.
Ξαφνιάζει αυτό.
Πιστεύω ότι είναι θέμα εξουσίας. Κάνει τηλεφωνήματα από εξωτερικό χώρο
που έχει περαστικούς.
Ήθελε να έχει την εξουσία.
Ήθελε να ξέρει ότι θα έκαναν αυτό που τους ζητούσε να κάνουν.
Είναι καθ' έξιν σεξουαλικός παραβάτης.
Έκανε πάρα πολλά τηλεφωνήματα
για να δώσει οδηγίες σωματικής έρευνας.
Αυτό το άτομο είναι πολύ επικίνδυνο.
Έβλαψε πολλούς,
τόσο που δεν θα μάθουμε ποτέ.
Πήγαμε στο Αστυνομικό Τμήμα της πόλης.
Συναντηθήκαμε με τους ντετέκτιβ, τους ενημερώσαμε για την υπόθεση
και τις εξελίξεις.
Τους δείξαμε τις εικόνες για να δούμε
αν θα βοηθούσαν σε κάτι.
Δείξαμε τη φωτογραφία.
Δεν τον αναγνώρισε κανείς.
Αν ήταν συνάδελφος, θα τον ήξεραν.
Τον κοίταξαν όλοι και είπαν ότι δεν είναι αστυνομικός.
Τους είπα ότι φοράει παντελόνι αστυνομικού.
Είπαν ότι δεν ήταν αστυνομικού.
Είναι στολή σωφρονιστηρίου. Είναι σωφρονιστικός υπάλληλος.
Λέω "Για μισό λεπτό". Σοκαρίστηκα
που μπορεί να ήταν αστυνομικός.
Δεν ήθελα να είναι αστυνομικός και τώρα ξαφνιάστηκα που δεν ήταν.
Δεν ήταν αστυνομικός. Ήταν σωφρονιστικός υπάλληλος.
Ψάχναμε στη σωστή κατεύθυνση.
Περιορίσαμε τη λίστα των υπόπτων από όλη την πολιτεία της Φλόριντα,
στις Αρχές,
στους σωφρονιστικούς υπαλλήλους.
Δυνάμωνε η πεποίθησή μου ότι θα τον αναγνωρίσουμε.
ΜΑΟΥΝΤ ΟΥΑΣΙΝΓΚΤΟΝ - ΚΕΝΤΑΚΙ
Όσο ψάχναμε να βρούμε από πού ήταν η κλήση,
είχα άλλες υποθέσεις,
αλλά στόχος μου ήταν η δικαιοσύνη για τη Λουίζ.
Η ΠΙΟ ΑΓΡΙΑ ΦΑΡΣΑ
Ήταν θύμα στην υπόθεση.
ΠΡΩΙΝΕΣ ΕΙΔΗΣΕΙΣ
Ένας άντρας προσποιούμενος τον αστυνομικό,
τηλεφώνησε στο McDonald's, τον Απρίλη 2004.
Είπε στην υπεύθυνη ότι η Λουίζ Όγκμπορν ήταν ύποπτη κλοπής.
Διέταξε αυτήν και τον μνηστήρα της
να τη γδύσουν και να προβεί σε σεξουαλικές πράξεις.
Ο αρραβωνιαστικός
πίστεψε ότι ο καλών ήταν αστυνομικός.
Τον εξανάγκασε με κάποιον τρόπο.
Τους έκανε να πιστέψουν όσα έλεγε.
Τους έπεισε ότι έπρεπε να ακολουθήσουν τις οδηγίες του.
Πολλοί λένε ότι δεν θα πίστευαν κάποιον στο τηλέφωνο που ζητά…
ΚΟΝΙ ΛΙΟΝΑΡΝΤ
…σωματική έρευνα.
Ωστόσο, αυτός ο φαρσέρ πρέπει να ήταν πολύ καλός σε αυτό που έκανε.
Ο καλών ήταν τύπος που ποτέ δεν ύψωνε τον τόνο της φωνής του.
Ήταν πολύ καλός στη διατύπωση του τρόπου που ήθελε να γίνουν διάφορα
και στον τρόπο που τα περιέγραφε.
Έτσι, αν υπήρχε κάποια αμφιβολία, αν τους έδινε κάποιον λόγο,
αυτό έδιωχνε την αμφιβολία
και προχωρούσε σε αυτό που ήθελε.
Ο φαρσέρ ακουγόταν ως άνθρωπος που είχε εξουσία.
Έτσι πρότεινε
να καλύψουν το παράθυρο για να μη βλέπει κανείς μέσα,
για να προστατεύσει αυτούς και τη Λουίζ.
Έδινε περιγραφή εργαζομένου,
τι ρούχα φορούσε.
Θα σκεφτόσουν "Πώς ξέρει να περιγράψει τον υπάλληλο;"
Νόμιζαν ότι μιλούν με αστυνομικό.
Στο μυαλό τους, αστυνομικός έκανε την κλήση.
Υπάρχει εκπρόσωπος των McDonald's από την άλλη μεριά
μαζί με τον αστυνομικό.
Σκέφτηκαν ότι όλο αυτό ήταν νόμιμο.
Έτσι συνέχιζαν, ο καθένας ξεχωριστά,
για να δουν πού θα φτάσει αυτός.
Σίγουρα στην υπόθεση, ο φαρσέρ είναι ο εγκληματίας,
είναι ο κακοποιός, αλλά ο κόσμος κατηγορεί την Ντόνα Σάμερς
και τον αρραβωνιαστικό της, Γουόλτερ Νιξ.
Επειδή δεν βρίσκουμε τον καλούντα, μη σκεφτείτε ούτε μία στιγμή
ότι αυτοί οι δύο δεν θα κατηγορηθούν
και δεν θα δώσουν λόγο.
Ο Νιξ και η Σάμερς επέτρεψαν να συμβεί.
Ο Νιξ αντιμετώπιζε σοβαρές κατηγορίες.
Τον είχαμε σε βίντεο να το κάνει.
Δεν υπήρχε τρόπος να τη γλιτώσει.
Η υπόθεσή του δεν είχε στήριξη.
Δέχεται το σεξουαλικό έγκλημα, μπαίνει στο μητρώο σεξουαλικών παραβατών,
και πάει φυλακή πέντε χρόνια.
Καλησπέρα, είμαι η Λόρι Λάιλ. Ένας άντρας μπαίνει στη φυλακή
επειδή πίστεψε ότι ήταν αστυνομική εντολή
να κακοποιήσει σεξουαλικά μια έφηβη.
Ο κύριος Νιξ είναι ένας καλός άνθρωπος, που βρέθηκε σε μια πρωτοφανή κατάσταση
και πήρε μια πολύ κακή απόφαση.
Ο δικαστής διαφώνησε για τον καλό χαρακτήρα.
Αρνήθηκε τη συμφωνία για παραδοχή και αναστολή,
αλλά δέχτηκε αυτήν που περιελάμβανε φυλάκιση.
Με αφήνει κατάπληκτο
που κάποιος προέβη σε τέτοιες πράξεις
βασιζόμενος σε ένα τηλεφώνημα.
Ο Νιξ, μετά την παραδοχή του,
κατέληξε σε πολιτειακή φυλακή για πέντε χρόνια.
Η Ντόνα Σάμερς έκανε κάτι πολύ κακό. Το έκανε με πρόθεση.
Κανείς δεν την απείλησε με όπλο.
Έκανε ό,τι της είπε ο καλών.
Ήταν θέμα απλής κοινής λογικής.
Ήταν υπόλογη των πράξεών της.
Έπρεπε να πληρώσει τη νύφη.
Η Ντόνα Σάμερς ζήτησε κι αυτή διαπραγμάτευση, τη λεγόμενη Alford plea,
δηλαδή παραδοχή ενοχής,
επειδή υπάρχουν στοιχεία για καταδίκη,
αλλά διατήρηση της αθωότητας από νομικής άποψης.
Παραδέχεται την ενοχή της για πλημμέλημα και παίρνει αναστολή ενός έτους.
Ο ΔΙΚΑΣΤΗΣ ΔΙΝΕΙ ΑΝΑΣΤΟΛΗ ΣΤΗΝ ΚΑΤΗΓΟΡΟΥΜΕΝΗ
Πρακτικά, η Ντόνα δεν πήγε στη φυλακή, αλλά απολύθηκε από το McDonald's.
Την απέλυσαν και την πέταξαν σαν καυτή πατάτα.
Το πρόσωπό της ήταν στα δελτία ειδήσεων
για αρκετό καιρό.
Η καριέρα της μάλλον καταστράφηκε.
Ακολουθούσα οδηγίες που μου έδινε ο καλών.
Δεν ήταν κάτι που έκανα με πρόθεση.
Δεν είμαι εγκληματίας.
Έχω πολλές ενοχές,
τόσο βαθιές ενοχές για ό,τι συνέβη.
Μου κατέστρεψε τη ζωή. Μου την κατέστρεψε εντελώς.
Ένας φαρσέρ τηλεφώνησε
και ζήτησε να τελέσουν εγκληματικές πράξεις. Και τον υπακούν.
Ποτέ δεν θα καταλάβω πώς εξαναγκάζεσαι
να κάνεις κάτι τέτοιο σε κάποιον άνθρωπο,
επειδή το λέει κάποιος άλλος στο τηλέφωνο.
Πολλοί με τους οποίους μίλησα είπαν ότι δεν θα το έκαναν αυτό.
Θα έκλειναν το τηλέφωνο.
ΔΡ ΤΖΕΡΙ ΜΠΕΡΓΚΕΡ ΚΑΘΗΓ. ΚΟΙΝΩΝΙΚΗΣ ΨΥΧΟΛΟΓΙΑΣ
Αντέδρασα όπως όλοι.
Έμεινα έκπληκτος όταν διάβασα γι' αυτό
και είχα την αντίδραση των περισσοτέρων.
Πώς μπορεί κάποιος να το κάνει αυτό;
Θυμήθηκα ότι ήταν η ίδια αντίδραση που υπήρχε
και στη μελέτη Μίλγκραμ.
Δεν έχεις δικαίωμα να με κρατάς εδώ.
Άσε με να φύγω!
-Συνέχισε. -Άσε με να φύγω!
-Συνέχισε. -Άσε με!
Ο Στάνλεϊ Μίλγκραμ ενδιαφερόταν για το ερώτημα γιατί τόσο πολλοί άνθρωποι
υπακούν στην εξουσία,
ακόμα κι όταν η εξουσία
δίνει οδηγίες να κάνουν κάτι φρικτό και λάθος.
Ο Μίλγκραμ δημιούργησε μια τεχνητή κατάσταση σε ένα εργαστήριο
που έκανε μελέτες υπακοής.
Συμμετείχαν τρεις χαρακτήρες.
Ένα άτομο ήταν ο πειραματιστής,
ένα ήταν ο πραγματικός συμμετέχων, και το τρίτο ήταν ένας ηθοποιός
που προσποιούνταν τον συμμετέχοντα.
Ο δάσκαλος έλαβε οδηγίες για να κάνει ένα απλό τεστ μνήμης.
Αν ο μαθητής έδινε λάθος απάντηση, τότε υποτίθεται
ότι θα δεχόταν ηλεκτροσόκ. Δουλειά του δασκάλου ήταν
το ηλεκτροσόκ.
ΔΗΜΙΟΥΡΓΙΑ ΣΟΚ
Φυσικά τα σοκ δεν γίνονταν.
ΑΚΡΑΙΑ ΕΝΤΑΣΗ
Στήθηκε έτσι ώστε το άτομο που προσποιείται τον συμμετέχοντα
να είναι πάντα ο μαθητής.
Ο μαθητής έδινε πολλές λανθασμένες απαντήσεις σκόπιμα,
έτσι ώστε ο δάσκαλος να πρέπει να δημιουργεί όλο και ισχυρότερα σοκ.
ΔΑΣΚΑΛΟΣ (ΠΡΑΓΜΑΤΙΚΟΣ ΣΥΜΜΕΤΕΧΩΝ) ΜΑΘΗΤΗΣ (ΗΘΟΠΟΙΟΣ)
Λάθος!
Ρίχνω 225 volt.
Η λέξη είναι "θόρυβος".
Το 65% των συμμετεχόντων συνέχιζε να κάνει αυτό που πίστευε
ότι ήταν εξαιρετικά οδυνηρή, ίσως και φονική, δόση ηλεκτροσόκ.
Οι άνθρωποι βασανίζονταν όταν έπρεπε να τραβήξουν τον μοχλό.
Ωστόσο, παρά τις εσωτερικές αντιστάσεις που βίωναν,
η συνθήκη ήταν τόσο ισχυρή που βρέθηκαν ωστόσο στη θέση
να τραβήξουν τον μοχλό.
Ποιος πατάει τον διακόπτη;
-Εγώ. -Γιατί δεν σταμάτησες;
Δεν με άφηνε, εγώ το ήθελα!
Και το πιο ενδιαφέρον μ' αυτό είναι ότι αυτό που μας λέει είναι
ότι κάτω από τις κατάλληλες συνθήκες…
οποιοσδήποτε είναι πιθανά ικανός να κάνει δυσάρεστα
και ίσως πολύ παράδοξα πράγματα.
ΡΑΠΙΝΤ ΣΙΤΙ - ΝΟΤΙΑ ΝΤΑΚΟΤΑ
Σε λίγο χρόνο, πέρασα από το "κάνω αυτό που πρέπει" για κάποιον στο…
ΑΛΑΝ - 89η ΦΑΡΣΑ
…να αντιμετωπίζω φυλάκιση,
επειδή δέχτηκα αυτό το τηλεφώνημα.
Ήμουν εύπιστος. Ήμουν… Πίστεψα.
Πίστεψα στην εξουσία, πίστεψα ότι ήταν αστυνομικός.
Πίστεψα ότι βοηθούσα κάποια
να βγει από μια κατάσταση για την οποία κατηγορήθηκε.
ΡΑΝΤΑΛ ΚΟΝΕΛΙ - ΔΙΚΗΓΟΡΟΣ ΑΛΑΝ
Πήγα στη φυλακή και γνώρισα τον Άλαν.
Μου είπε την ιστορία για έναν απατεώνα
που παρίστανε τον αστυνομικό
και τον έβαλε να κάνει τις φρικτές πράξεις.
Κατηγορήθηκε για σοβαρά αδικήματα, όπως βιασμός και απαγωγή.
Ο Άλαν δεν ταίριαζε στο προφίλ βιαστή ή απαγωγέα,
το οποίο να είχε πέσει στην αντίληψή μου.
Ανέλαβα την υπόθεση και συμφώνησα με την οικογένεια να την πάω μέχρι τέλους.
Όταν έπιασα δουλειά στο Hardee's ήμουν γύρω στα 50.
Πήγα ως βοηθός διευθυντή.
Ήμουν καινούριος στο Hardee's και μάθαινα ακόμα τη δουλειά.
Εκείνο το απόγευμα, τελείωνα τη βάρδια.
Χτύπησε το τηλέφωνο.
Το σήκωσα.
Ο κύριος είπε…
Τηλεφωνώ από την Αστυνομία του Ράπιντ Σίτι.
Έχω μια καταγγελία ότι ένας εργαζόμενός σας έκλεψε χρήματα
από έναν πελάτη.
Εργαζόμενός μου έκλεψε χρήματα από πελάτη;
Δεν ήξερα τι να σκεφτώ.
Μου είπε…
Μπορείτε να έρθετε στο αστυνομικό τμήμα
για να γίνει σωματική έρευνα ή η έρευνα θα γίνει στο Hardee's.
Η κοπέλα συμφώνησε να γίνει σωματική έρευνα στο Hardee's
αντί να πάει στο Τμήμα.
Είμαι στο τηλέφωνο κι αρχίζει να μου λέει τη διαδικασία.
Βγάλε τα παπούτσια της. Έχει χρήματα σ' αυτά;
Μετά, βγάλε την μπλούζα της και έλεγξε τα μανίκια.
Έπρεπε να της βγάλω ένα-ένα τα ρούχα
και να ελέγξω μήπως είχε κάπου κρυμμένα χρήματα.
Σε αυτό το διάστημα, η νεαρή κοπέλα μίλησε
με τον καλούντα 13 φορές.
Άκουγε και αυτή τον καλούντα, όπως τον άκουγε και ο Άλαν
να δίνει οδηγίες για το επόμενο βήμα.
Ήθελε να τη βάλω να πηδάει επί τόπου
για να την ακούει να το κάνει και να ξέρει ότι ακολουθούσα
αυτά που ζητούσε να κάνω.
Η φάρσα συνεχίστηκε επί δυόμισι με τρεις ώρες,
κάτι που ενίσχυσε την ικανότητα του καλούντος
να προετοιμάσει την κατάσταση, να την προχωρήσει στον βαθμό που έφτασε.
Η φωνή του ακουγόταν πολύ ακριβής και πολύ απαιτητική.
Εγώ δεν ήθελα να συμμετέχω σε αυτό,
αλλά ένιωθα πως δεν είχα άλλη επιλογή.
Δεν βρήκα χρήματα και σκέφτηκα ότι τελειώσαμε.
Τότε είπε ότι ήθελε να την ψάξω για ναρκωτικά.
Του είπα ότι νόμιζα πως η έρευνα αποσκοπούσε μόνο στην εύρεση χρημάτων.
Αυτός συνέχισε με άλλες απαιτήσεις.
Του ζήτησε συγκεκριμένα πράγματα.
Ε: ΠΟΙΑ ΣΗΜΕΙΑ ΣΟΥ ΑΓΓΙΞΕ; Α: ΠΟΔΙΑ, ΣΤΗΘΟΣ, ΟΛΑ.
Άγγιγμα ιδιωτικών περιοχών.
ΑΓΓΙΞΕ ΤΙΣ ΡΩΓΕΣ ΜΟΥ
Στο σώμα της.
Μ' ΕΒΑΛΕ ΝΑ ΣΚΥΨΩ, ΑΓΓΙΖΕ ΤΟΝ ΠΙΣΙΝΟ ΜΟΥ, ΑΝΟΙΓΕ ΤΟΥΣ ΓΛΟΥΤΟΥΣ
Να ελέγξω τις σχισμές για ναρκωτικά; Μα αυτό είναι ένας εφιάλτης.
Ήξερα ότι έπρεπε να τελειώνω με αυτό που γινόταν.
Εκείνη τη στιγμή, μπήκε η βοηθός μου.
Τότε συνειδητοποίησα τι είχα κάνει.
Βγήκα έξω και πήγα σπίτι μου.
Με ψυχολογική χειραγώγηση και εξαναγκασμό,
ο Άλαν έκανε κάτι για το οποίο μετάνιωσε τρομερά.
Άρχισα να αναρωτιέμαι
"Αστυνομικός είναι; Φάρσα είναι; Τι ήταν αυτό που έγινε;"
Είχα σοκαριστεί.
Το επόμενο πρωί πήγα στο Hardee's.
Υπήρχαν δύο ντετέκτιβ και μου αποδόθηκαν κατηγορίες για τρία κακουργήματα.
Δύο για απαγωγή και μία για βιασμό δεύτερου βαθμού.
Δεν μπορούσα ακόμα να πιστέψω τι συνέβη.
ΦΥΛΑΚΕΣ ΠΕΝΙΝΓΚΤΟΝ
Κατά την άποψή μου, από το αρχικό στάδιο της έρευνάς μου,
ο Άλαν ήταν κι αυτός θύμα.
Ίσως το πιο χαρακτηριστικό στοιχείο της υπόθεσής μας ήταν η ύπαρξη της κάμερας
που κατέγραψε όλη τη σωματική έρευνα επί δυόμισι με τρεις ώρες.
Τα πάντα ήταν στο βίντεο.
Η κοπέλα ζήτησε από την αρχή
να καλύψει ο Άλαν την κάμερα.
Και ο Άλαν αρνήθηκε επανειλημμένα και κατηγορηματικά
να κρύψει τα γεγονότα που συνέβαιναν.
Κανένας εγκληματίας δεν θα ήθελε τεκμηρίωση
της συμπεριφοράς του μέσω βίντεο.
Είναι παράλογο.
Έχω θολή ανάμνηση από τη δίκη.
Θυμάμαι να είμαι στο εδώλιο
και να λέω την αλήθεια.
Ήταν ειλικρινής, αυτός ήταν ο χαρακτήρας του.
Οι ένορκοι έπρεπε να γνωρίσουν τον Άλαν, να δουν τι έχει μέσα του.
Δεν είχα ιδέα.
Δεν ήξερα τι μπορεί να πουν.
Σκεφτόμουν ότι ίσως έμπαινα για πάντα στη φυλακή.
Ο δικαστής ζήτησε την ετυμηγορία από τους ενόρκους.
"Αποφασίσαμε ότι ο κατηγορούμενος για τις κατηγορίες βιασμού και απαγωγής
είναι αθώος".
Υπάρχουν άνθρωποι που με πίστεψαν!
Δεν ήξερα αν υπήρχε κάποιος που να με πίστεψε ποτέ.
Εκτός από την οικογένειά μου.
Οι ένορκοι νιώθουν απέχθεια για αυτό που έκανε ο πελάτης σου,
αλλά συμμορφώνονται στα στοιχεία και τον κηρύσσουν αθώο.
Από την εμπειρία μου, ήταν το πιο φωτεινό παράδειγμα
ικανότητας ενός σώματος ενόρκων να κάνει αυτόν τον διαχωρισμό.
Η ζωή μου άλλαξε εντελώς.
Οι προσωπικές σχέσεις…
Σκέφτονταν πώς μπορεί να το κάνει κανείς αυτό.
Δεν ήθελαν ούτε να με ξέρουν.
Ακόμα και φίλοι που είχα μια ζωή…
διέλυσαν τη φιλία μας.
Αυτό που έχω να πω στο νεαρό κορίτσι
είναι ότι λυπάμαι από τα βάθη της καρδιάς μου.
Είναι κάτι που…
Είναι φορτίο που κουβαλάω σε όλη μου τη ζωή.
Ο καλών διέπραξε το τέλειο έγκλημα
επειδή είναι εντελώς ανώνυμος.
Είναι 1.500 χιλιόμετρα μακριά ή 150, ποιος ξέρει;
Η αστυνομία εξέτασε τον άνθρωπο που είχε απλώς μπροστά της.
Ήταν αδιάφορη, δεν την ενδιέφερε
να προσπαθήσει να βρει ποιος έκανε το τηλεφώνημα.
ΠΑΝΑΜΑ ΣΙΤΙ - ΦΛΟΡΙΝΤΑ
Είμαστε στο Πάναμα Σίτι για τον εντοπισμό του φαρσέρ.
Βρήκαμε ότι δεν είναι αστυνομικός, δουλεύει σε φυλακές.
ΣΩΦΡΟΝΙΣΤΗΡΙΟ ΕΝΑ
Τρεις φυλακές υπάρχουν.
ΣΩΦΡΟΝΙΣΤΗΡΙΟ ΔΥΟ - ΤΡΙΑ
Θα πάμε.
Θα πάμε στην κοντινότερη και μετά στη δεύτερη.
Αν χρειαστεί, και στην τρίτη.
Πήγαμε στην πρώτη φυλακή,
μπήκαμε στο γραφείο του διευθυντή, ανοίξαμε το λάπτοπ, και σκεφτήκαμε
ότι όλα θα είναι εύκολα.
Όμως, είπαν ότι δεν τον γνωρίζουν.
Δεν είχαν ιδέα ποιος ήταν.
Έτσι τα μαζέψαμε.
ΠΑΝΑΜΑ ΣΙΤΙ
Φύγαμε και πήγαμε στη δεύτερη.
Πλησιάζουμε. Κάποιος θα ξέρει ποιος είναι.
Δουλεύω 32 χρόνια σε σωφρονιστήρια.
ΚΡΙΣ ΧΑΜΠΑΡΝΤ - ΦΥΛΑΚΕΣ ΜΠΕΪ
Στις 30 Ιούνη, ήμουν στη δουλειά.
Πήρε ο διευθυντής και είπε ότι έχει κάποιους ερευνητές.
Θέλουν να δούμε μια φωτογραφία.
Φυσικά και πήγα.
Μπαίνουμε στη δεύτερη φυλακή, περνάμε την ασφάλεια και πάμε
στο γραφείο του διευθυντή.
Είμαστε με τον διευθυντή και έναν από το προσωπικό ασφαλείας.
Εμφανίζω τη φωτογραφία και τη βλέπουν και οι δύο.
Μας έδειξαν ένα πλάνο από κάμερα του καταστήματος
Walmart στο Κάλαγουεϊ.
Φαινόταν από πάνω, στο ταμείο.
Μόλις το είδαμε, είπαμε
"Ο Ντέιβιντ Στούαρτ".
Και λέω "Τι;"
Ντέιβιντ Στούαρτ.
Μα τι σκατά;
Αναγνωρίστηκε. Δεν ήξερα τι να πω.
Τα πρόσωπα των αστυνομικών έλαμψαν,
επειδή είχαν αυτό που τους έλειπε.
Είναι ο Ντέιβιντ Στούαρτ. Τώρα ξέρουν ποιον ψάχνουν.
Ρώτησα τον διευθυντή αν ο Στούαρτ δουλεύει εκεί.
Και λέει πως όχι μόνο δουλεύει εκεί…
Αλλά είναι εδώ τώρα.
Πλάκα μού κάνουν. Όχι μόνο τον αναγνώρισε,
αλλά είναι εκεί τώρα που μιλάμε.
Σκέφτηκα να τον ανακρίνω.
Ήθελα ομολογία.
Ήμασταν έτοιμοι, ζητήσαμε να τον φέρουν.
Ήταν σωφρονιστικός υπάλληλος, δούλευε απογευματινή βάρδια, τρεις με 11.
Καθήκον η φροντίδα, η συνοδεία, ο έλεγχος κρατουμένων.
Φροντίζει την ασφάλειά τους και όλων μας.
Μπήκε ο διευθυντής και αυτός από πίσω.
Υπήρχε απόλυτη ταύτιση με το βίντεο. Δεν γινόταν να σου ξεφύγει αυτό.
Λευκός, γύρω στο 1,82, μαύρα μαλλιά χτενισμένα προς τα πίσω.
ΝΤΕΪΒΙΝΤ ΣΤΟΥΑΡΤ
Του συστήθηκα και τον ρώτησα για ποιον λόγο πίστευε ότι πήγαμε
να του μιλήσουμε σήμερα.
Είπε ότι δεν ήξερε.
Είναι μέσα μισό λεπτό και νιώθει ήδη άβολα.
Σκέφτηκα πως το παιχνίδι αρχίζει γιατί ήξερα πως τον έχουμε.
Είπα ότι ξέρουμε πως έκανε τηλεφωνικές φάρσες στη Μασαχουσέτη
και σε άλλες πολιτείες των ΗΠΑ.
Τότε ήταν που άρχισε να ιδρώνει και να τρέμει.
Λες "Ωραία, εντάξει".
Ρώτησε αν έπαθε κανείς τίποτα.
Και μετά λέει "Ευτυχώς, τελείωσε".
Εκείνη τη στιγμή, σκέφτηκα ότι θα ομολογήσει.
Χωρίς ερωτήσεις. Του είπα ότι έχουμε βίντεο
που αγοράζει κάρτες.
Αλλά αρνήθηκε ότι έκανε τις κλήσεις.
Αρνήθηκε ότι αγόρασε τηλεκάρτες.
Δεν ομολόγησε και επικαλέστηκε την 5η Τροπολογία.
Σταματήσαμε την ανάκριση. Δεν είπε λέξη.
Όταν έμαθα το μέγεθος της πράξης,
δεν πίστευα ότι κράτησε τόσο χωρίς να τον πιάσουν.
Ακόμα είμαστε σοκαρισμένοι με αυτό.
Είναι αργά για να τον παρακολουθήσουμε.
Ξέραμε ότι δεν θα τον πιάσουμε στα πράσα.
Ήθελα ομολογία, αλλά δεν ομολογούσε.
Η έρευνα κρέμεται από μια κλωστή.
Χρειαζόμουν κι άλλα στοιχεία.
ΑΣΤΥΝΟΜΙΚΟ ΤΜΗΜΑ ΠΑΝΑΜΑ ΣΙΤΙ, ΦΛΟΡΙΝΤΑ
Επιστρέφουμε στους ντετέκτιβ του Πάναμα Σίτι.
Αναρωτιόμαστε ποιο θα είναι το επόμενο βήμα.
Αποφάσισα ότι θέλουμε ένταλμα για το σπίτι του.
ΑΔΙΕΞΟΔΟ
Ο Στούαρτ ζει στο Φάουντεν,
σαράντα χιλιόμετρα βόρεια από το Πάναμα Σίτι.
Το Φάουντεν έχει χωματόδρομους και ο κόσμος μένει σε προκατασκευασμένα.
Θέλουν την ησυχία τους, είναι μόνοι,
και δεν θέλουν να τα βάλεις μαζί τους.
Μένει μέσα σε δασική περιοχή.
Έχει ένα προκατασκευασμένο κι ένα υπόστεγο.
Δεν είχε ιδέα ότι θα ψάχναμε το σπίτι, μέχρι που…
Άνοιξε την πόρτα.
Οι ντετέκτιβ έψαξαν τα πάντα στο σπίτι.
Βρήκαν πολλά περιοδικά της αστυνομίας.
Έκανε αιτήσεις για αστυνομικές δουλειές
σε όλη την περιοχή.
Βρήκαμε ημερολόγια. Κάποια στιγμή,
ήταν αστυνομικός σε κάποια κομητεία ή σε τοπικό αστυνομικό τμήμα.
Είχε διάφορα, τύπου,
"Δευτέρα 21 Απρίλη, ήμουν με τον Μπροκ. Κυνηγήσαμε κάποιον που έτρεχε με 200.
Τετάρτη 30 Απρίλη, κυνήγησα έναν λοχία που έτρεχε με 220".
Είχε εμμονή να γίνει αστυνομικός.
Τον ενθουσίαζε αυτό.
Αυτό δεν βοηθούσε την υπόθεσή μου. Χρειαζόμουν δυνατό πειστήριο.
Έψαξαν τα πάντα. Έξω, στο υπόστεγο…
Και τότε, μπουμ!
Βρέθηκε μια τηλεκάρτα.
Το βασικό αποδεικτικό ήταν μια τηλεκάρτα.
Θα συνδεθεί με το Μάουντ Ουάσινγκτον;
Θα συνδεθεί με τη Μασαχουσέτη; Είναι αυτή η τηλεκάρτα;
Ήταν το κερασάκι στην τούρτα.
Δουλειά μου είναι να πείσω τον εισαγγελέα για τις κατηγορίες.
Θέλω να κατηγορηθεί για σεξουαλική κακοποίηση.
Ταιριάζει στα στοιχεία του εγκλήματος.
Κατηύθυνε κάποιον να κακοποιήσει σεξουαλικά τα θύματα.
Η Εισαγγελία το έβλεπε ως τηλεφωνική φάρσα.
Αν και άρρωστο, απίστευτα εξευτελιστικό,
θεώρησε σκληρό να καταδικαστεί ο Στούαρτ για σεξουαλικό έγκλημα,
από τη στιγμή που ήταν φάρσα χωρίς τη φυσική παρουσία του ίδιου.
Ήταν στο τηλέφωνο.
Δέκα χρόνια, αυτό το άτομο κάνει αυτά τα τηλεφωνήματα.
Τον βρήκα και κανείς δεν θέλει να του αποδοθούν κατηγορίες.
Είναι απίστευτο.
Πήρα τον Μπάντι Σταμπ, στο Μάουντ Ουάσινγκτον.
Μου τηλεφώνησε ο Βικ και τον ρώτησα πώς τα πάει εκεί.
Είμαι χίλια χιλιόμετρα μακριά. "Μπήκε φυλακή;"
Μου είπε ότι δεν έχει αρκετά για να του αποδοθούν κατηγορίες.
Λέω "Γιατί δεν γίνεται; Είναι στο σπίτι του.
Ξέρει ότι η αστυνομία το ερευνά
και μου λες ότι ο τύπος μπορεί να την κοπανήσει
και να τον χάσουμε;"
Σκέφτηκα ότι δούλεψα πολύ σκληρά πάνω από τρεις μήνες,
τον βρήκαμε κι αυτός θα την κοπανήσει;
Του είπα ότι πρέπει να δώσουμε ένα τέλος σε αυτό.
Έκανα ό,τι μπορούσα για να εξασφαλίσω ένα ένταλμα.
Πήγα στους εισαγγελείς κομητείας, Κοινοπολιτείας,
κι έναν δικαστή.
Ο δικαστής εξέδωσε ένταλμα σύλληψης του Στούαρτ.
Πήρα τη γυναίκα μου και της είπα να ετοιμάσει τα πράγματα
γιατί έφευγα για Πάναμα Σίτι.
Είναι δικός μου, θα τον φέρω εδώ.
Θα αποδοθεί δικαιοσύνη εδώ
για την κόλαση που μας έβαλε.
Τι διάολο μπορεί να πάει στραβά;
ΣΤΙΒ ΡΟΜΙΝΣ - ΔΙΚΗΓΟΡΟΣ ΝΤ. ΣΤΟΥΑΡΤ
Η αστυνομία θεωρεί ότι κάθε υπόθεση θα έχει επιτυχία.
Η εκδοχή της αστυνομίας για τα συμβάντα σχεδόν ποτέ δεν είναι αυτό που συνέβη.
ΝΤΕΪΒΙΝΤ Ρ. ΣΤΟΥΑΡΤ
Θεωρώ πως ο πελάτης μου είναι αθώος;
Ξέρω στα σίγουρα ότι δεν είναι ένοχος.
Υποτιτλισμός: Μαριγώ Παπαπέτρου